safouaneb/arywiki huggingface dataset:
سياسة

السياسة ؤلا لپوليتيك (من ليونانية لبالية Πολιτικά، ب معنى الشان د لمدينة) هيّا مجموعة د النشاطات لي كيديرها بنادم و لي عندها علاقة معا لماخدة د لقرارات ف اطار مجموعة بشرية، و شكال خرين ديال لعلاقات د لقوة، بحال توزيع لموارد و لمواقع د السلطة و الشان لاجتيماعي. لفرع د لعولوم لاجتيماعية لي كايدرس سّياسة و لحوكومة كاتسما لعولوم سّياسية. ف لفترة لعصرية، ف اطار دّوال لقومية، بزاف د لافراد كيفورميو احزاب سياسية لي كايمتّلو لافكار ديالهوم. لاعضاء ديال شي حيزب كيتّافقو بيناتهوم باش يكونو عندهوم نفس لمواقف السياسية من مجموعة د لقضايا، و يدعمو نفس التبديلات ف لقوانين و نفس لقيّاد. نّتيخابات ف لعادة كاتكون تنافس مابين احزاب سياسية على مواقع ديال السلطة. نّيضام سّياسي هوّا واحد لكاضر لي كيحدد طّرقان لمسموح بيها ف ممارسة السياسة ف شي مجتمع. التاريخ د لفيكر السياسي نقدرو نطراسيوه تال لفترة لقديمة، ب اعمال لي حطات سّاس ديال لانضمة لي كانعرفو دابا بحال كتاب لجمهورية ديال افلاطون لي تّكتب هادي علاين 2400 عام، و لمكتوبات ديال لفيلسوف الشينوي كونفوشيوس، و كتاب ارطاشاسطرا ديال لفيلسوف لهندي شاناكيا.
تربيط

التربيط (ب ) هو ممارسة الربيط يعني تكتف شريك علا قبل الاثارة الجنسية ولا الجمالية ولا تحفيز الحسية. وتيتخدم ل هاذ الغرض حبل ولا مينوط ولا حبل تربيط خاص وبزاف تاع الماطيريال. التربيط ماتايعنيش بضرورة السادية ولا المازوخية. فراه تتمارس مع سيكس ومعا شي ممارسات تاع البي دي اس ام.
نسيم حداد

نسيم حداد هو باحث و فنان مغربي تزاد ف الرباط عام 1983، تايهتم بلغنا التقليدي لمغريبي بحال لعيطة و شعبي و لغيوان ولملحون ولاغنية لامازيغية و غيرها من لفنون دلغنا لمرتابطة بتراث دلمغريب. حياتو. خدا نسيم لباك ديالو تخصص صيونص ماط، من بعدو خدا ليصونص ف لماط و لانفورماتيك، بعدها ماسطر فلفيزيك لمعلوماتية من لجامعة ديال محمد لخامس فرباط. بعد لماسطر نتاقل نسيم للمركز لاوروپي دلابحاث النووية فسويسرا فين قدر ياخد دكتورا دولة فلفيزيك النووية، بعد ما شارك فكثر من 350 بحث علمي منشور فمجلات عالمية. بعد ما تخرج، قرر نسيم باش يخلط بين لبحث لعلمي و الشغف ديالو بلفن لفولكلوري لمغريبي لاصيل، لي تايحاول يحييه من جديد و يرجع ليه قيمتو فلمغريب، و يوتق لاغاني الشفهية التراثية دلمغريب. نسيم مزوج و اب. لمسيرة لفنية ديالو. لمسيرة لفنية ديال نسيم حداد بدات عام 2014، قبل مايكون فنان ولا مغني، هو باحث فلفنون الشعبية لمرتابطة بتراث ديال لمغريب، و شغوف بهاد نوع ديال لفن، لي نشر فيه بزاف ديال الدراسات، و شارك فبزاف ديال لمؤتمرات متعلقة بيه، و شارك ف شحال ديال السهرات فلمغريب و فلخاريج. رتيباط نسيم بهاد لفن بدا معا ناس لغيوان لي كان شغوف بيهم بزاف من صغرو، و منهم قدر ينفاتح على فنون تراثية خرة، خصوصا فن لعيطة لي بحث فيه بزاف و قدر يجمع لعيوط دلمغريب فرحلة لي فاتت 5000 كلم من لبحث. قدر ينشر نتيجة دلبحث ديالو عام 2014 على شكل وثائقي لي تعرض ف لجزيرة لوثائقية بعنوان " العيطة، رحلة نغم". الهدف ديال نسيم هو يوتق التوراث لفني الشفهي لمغريبي و يحافظ عليه (نص و لّحن) من لانقراض، و يعطيه نفس جديد. لاعمال لفنية ديالو. نسيم عندو مشاريع فنية معا فنانين كبار بحال حجيب و حمزة نميرة، لقناة ديالو فليوتيب فيها كثر من 60 اغنية، اغلبهم فلعيطة، و عندو كثر من 319 الف مشتارك فلقناة، و لاغنية ديالو "قالت لي نعطيك" فاتت 15 مليون مشاهدة عام 2022. ، زيادة على هادشي، نسيم خدم مقدم ديال سهرات فنية فلقناة اللولة لمغربية بعنوان "جماعتنا زينة"، كيف ما عندو البوم غنائي مهم سميتو "كو دو كور".
نص دواز

النص دوّاز (ب ) هوّا اي مادة لي الدوّازية التريسينتية ديالها قل من ديال الدوّاز، بحال نّحاس، و كتر من ديال مادة عازلة، بحال جّاج. لمقاومية ديال المادة النص دوازة كاتنقص كلما تزادت لحرارة ديالها. لمواد النص دوازة كاتخدّم ف لمصاوبة ديال مكوّنات اليكطرونية بحال طّرونزيسطور، ضيوض، و سّيركويات لمتكاملة. لاجهيزا لي مصاوبة ب مادة نص دوازة كيكونو عندها خاصيات مزيانين بحال تدواز السارح (التيار) ف واحد لاتيجاه كتر من واحد اخور، تبدال لقيمة ديال لمقاومة، و التاتر ب لحرارة ؤلا لوجود ديال الشعا.
عبدلحميد صابيري

عبد الحميد صابيري، تولد ف 28 نونبر 1996 ف ݣولميمة، هو كوايري مغريبي كيلعب وسايطي. حياتو. تزاد صابيري ف ݣولميمة ف لمغريب ؤ هاجر معا عائيلتو ل المانيا ملي كانت عندو تلت سنين. تما، كبر ف فرانكفورت ؤ عندو دوبل جينسية د المانيا ؤ لمغريب. شارك صابيري ف كاس لعالم 2022 ف قطر، ؤ ماركا بيت ضد بلجيكا ؤ لي هو اول بيت من كوفرة ف تاريخ لمشاركات د لمغريب ف كاس لعالم، والاكين لفيفا ف لخر حسباتو ل رومان سايس. احصائيات. معا لمونتخاب. الطابلو التالي كيليستي لماتشات د لمونتخاب د لمغريب لي شارك فيهم عبدلحميد صابيري من 23 شتنبر 2022 حتال دابا.
نينجا

النينجا (ب الجاپونية 忍者) ولا شينوبي (ب الجاپونية 忍び) هي جماعة بدا تيتكتب عليهوم فالقرن 15 كمنظمات ت الدبزة سيطرات على مناطق ايجا وكوجا وسط الجاپون واخا راه الاساليب تاع حرب العصابات و التجسس بدات قبل وقيتة طويلة. فهاد الوقت بدات المواجهات بين عشائر تاع الدايمو على بلايص صغيرة وبدات حرب العصابات والاغتيالات باش تعوض الهجوم تلڭدام. من بوشيدو، رمز الساموراي حرم هاذ الاساليب وعتابرها ماتاتشرفش، وماقدرش الدايموي باش يدير المهام بالقوة الخاصة ديالو، فكان عليه يشري ويطلب دعم من النينجا.
كناري

لكناري (الاسم العلمي: Serinus canaria forma domestica) هو نوع ديال الطيور لمدجنة من لكناري لبري، واحد من نواع ديال طيور لي كاتغني، من لفصيلة ديال شرشوريات، تايرجع لاصل ديالو لجزيرة ماكرونيزيا (جزر الازور، وماديرا، وجزر الكناري). تاريخ ديال تدجين. تربى لكناري على يد بنادم اول مرة فلقرن سبعطاش، فاش جابوه لبحارة صبليون لاوروپا. و كان فديك لوقت التمن ديالو غالي بزاف، عليها كان موجود غير فلقصورة ديال لمولوك، و عند لقساوسة ديال لكنيسة لي كانو تايبيعو ويشريو فيه، لكن كانو تايبيعو غير دكورة حيت غير هوما لي تايغنيو، لي خلى لاعداد ديالو تنقص، و تمن ديالو يزيد. بعد صبليون وصل لكناري للطاليان، و تزادت شعبية ديالو فيها، لي خلى سلالات جديدة من هاد طوير تبان فاوروپا. نفس لبلان وقع فنڭليز، كان هاد طير فلول غير عند لمرفحين، لكن فتالي قدرو لمواطنين لعاديين يربيوه، و تازدت شعبية ديالو فاروبا، و بعدها فلعالام كامل.
إيهاب توفيق

ايهاب توفيق (مزيود ف 7 يناير 1966)، مطرب مصري، كيتّعتابر من بين اشهر لمغنين ف لوطن لعربي. بدا لكاريير لفنية ديالو ف اوائل التسعينات من لقرن لعشرين.
أرمد

ارمد هو دوار مجمع كاين ف جماعة اسني، دائرة اسني، اقليم لحوز، جهة مراكش اسفي ف لمغريب. هاد دّوار كينتامي ل مشيخة امليل. لعاداد د سّكان ديالو واصل ل 1200 شخص على حساب لاحصاء الرسمي د عام 2014. هو دوار لي كاين ف الجبل، ف السلسلة ديال لاطلس الكبير الغربي. الجغرافيا. دوار ارمد بعيد ب 70 كلم على مدينة مراكش على ارتفاع حوالي 1750 ميترو على البحر فالجبال ديال الاطلس الكبير، هاد الدوار مشهور بلفلاحة، خصوصا التفاح والݣرݣاع، و فيه بزاف د لوبيرجات، والمحلات ولعشاش دالتجارة السياحية والبيع دالمنتجات التقليدية والماكلة. السكان. احصائيات عامة. عدد السكان ديال ارمد تزاد ب 14. 8% و عدد لفاميلات تزاد ب 23. 0% مابين 2004 و 2014. ف 2014، عدد لبالغين كان 804 واحد، منهوم 436 دكور و 368 نتوات. الجواج و لولادة. ف 2014، نسبة د الجواج ف ارمد واصلة ل 5. 5%، و لموعدّال د لعمر عند الجواج اللولاني هوّ 24. 1 عام (26. 7 عند الرجال، 20. 1 عند لعيالات). لخصوبة عند لعيالات واصلة ل 4. 8، و لخصوبة لكاملة ل 1. 1. التسكويل. ف 2014، نسبة د التسكويل واصلة ل 98. 6%، و نسبة د لامية واصلة ل 36. 1%. لخدمة. ف 2014. نسبة د الناس النشيطين ف دوار ارمد واصلة ل 41. 4%، و نسبة د الشوماج واصلة ل 6%. نوطات.
حمادة هلال

محمد عبد الفتاح عبد العزيز هلال (مزيود ف 20 مارس 1982) المعروف ب سميتو لفنية حمادة هلال هو مغني، و ممثل، و ملحن مصري.
كاترينا كيف

كاترينا كايف، سميتها فاش تزادت كاترينا توركوطي (مزيودة ف 16 يوليوز 1983) ف هونكونڭ البريطانية، هي مومتيلة وعارضة بريطانية-هندية، بانت فافلام هندية، تيلوڭوية، و مالايالامية. من عام 2003، بدات ملي بانت فبزاف تاع الافلام التجارية الناجحة، ولي خلاتها وحدة من اشهر المومتيلات فبوليود فهاذ الوقيتة. حياتها. خدمات كايف ف لندن عارضة وكتاشفها الموخريج كايزاد ڭوستاد، لي عطاها دور مهم ففيلم بووم (2003). ونتاقلت لمومباي وقدمات بزاف تاع العروض تما. وبزاف تاع سينيمائيين فالبدية ماسيناوش معاها حيث ماتتهضرش الهندية. بانت مع لمومتيل ابهيشيك باشان ففيلم "ساركار" فعام 2005 لي لعبات دور صغير ك صاحبتو. ماين بيار كيون كيا (2005)، لي جمعها مع سلمان خان، و ڭبضات فيه جائزة ستاردست لاحسن مومتيلة فلبنات. و بقات هاكاك حتال 2009، و بانت فعام 2009 فنيويورك، مع جون ابراهام وححق نجاح كبير. وڭال عليها الناقد تاران ادارش بلي "كاترينا تمنحك اكبر مفاجاة. و حيت انها معروفة بادوارها البراقة، تبتات كاترينا بلي قادرة تحقق لكتير يلا عطاها المخرج والكاتب دور جوهري.
إم1 أبرامز

ام1 ابرامز (ب ) هي دبابة د الدبزة رئيسية ميريكانية من الجيل الثالث دخلات للخدمة فالعسكر الميريكاني فعام 1980 فبلاصة دبابات ام-60 باتون. الوزن ديالها فيه 63 طن وهي مسلحة ب مدفع من عيار 120 ملم و جوج رشاشات عيار 7. 62 ملم وفيها موطور توربيني بقوة 1. 500 عاود. وتسمات على سمية الجنرال كريتون ابرامز، رئيس الاركان و قايد العسكر الميريكاني ف ڤيتنام من 1968 ل 1972.
محمد إمام

محمد امام (مزيود ف 16 شتنبر 1984)، مومتيل مصري. وهو ولد لفنان عادل امام و خو شقيق د لمخرج رامي امام.
محمد صلاح

محمد صلاح حامد محروس غالي (مزيود ف 15 يونيو 1992) هو كوايري مصري، كايلعب ف مركز الجناح ليمن مع فرقة ليڤرپول ف لبوطولة النڭليزية لممتازة و لمنتخب لوطني لمصري د لكورة.
عادل إمام

عادل محمد امام محمد بخاريني (مزيود ف 17 ماي 1940) معروف ب سميتو لفنية عادل امام، هو مومتيل افلام و مومتيل تلفزيوني و مسراحي مصري. كيتّعتابر واحد من اشهر لمومتيلين ف مصر و لعالم لعربي.
لمرحلة د لإقصاء لمباشر د كاس لعالم 2022

لمرحلة د لاقصاء لمباشر د كاس لعالم 2022 هيّا لمرحلة التانية ف هاد التورنوا لي بدات من 3 دجنبر و غادي تسالي ف 18 دجنبر. لفراقي جّوج لّولين د كلا ڭروپ تاهلو ل هاد لمرحلة باش يلعبو 15 ماتش على 4 د لادوار، لي الرابحة ف كلا واحد فيهوم كاتدوز ل دّور جّاي، تا كاتبقا فرقة وحدة رابحة لي كاتدي كاس لعالم. ب لاضافة ل هادشي كاين ماتش ديال تّرتيب مابين جّوج فراقي لي خسرو دّومي فينال، باش يكونو ف لمجموع 16 ماتش. يلا جوج فراقي تعادلو ف لوقت لاصلي (90 دقيقة) و لاضافي (لوقت بلاصت لي ضاع)، كيتزادو جوج اشواط اضافيين د 15 دقيقة ل كلا واحد. يلا بقا التعادل، كيتلعبو 5 د لپيلانتيات ل كلا منتخب، و موراها پيلانتي ل كلا واحد، تا يربح واحد فيهوم. مرحلة د لاقصاء لمباشر. دور 16. هولاندا vs لميريكان. لارجونتين vs ؤسطراليا. فرانسا vs پولونيا. النڭليز vs سينيڭال. الجاپون vs كرواتيا. لبريزيل vs كوريا لجنوبية. لمغريب vs سپانيا. لبرطقيز vs سويسرا. كار د فينال. كرواتيا vs لبريزيل. هولاندا vs لارجونتين. لمغريب vs لبرطقيز. فرانسا vs النڭليز. دومي فينال. لارجونتين vs كرواتيا. فرانسا vs لمغريب. اللعب على لبلاصة التالتة.
لفينال د كاس لعالم 2022

لفينال د كاس لعالم 2022 هيّا لماتش اللخراني ديال كاس لعالم 2022 و تلعبات ف 18 دجنبر 2022 ف تيران لوسيل ف قطر، مابين فرانسا و لارجونتين. الرابحة ف هاد الجوج لارجونتين، دّات كاس لعالم، و جايزة ديال 42 مليون دولار. لخاسرة فرانسا دّات 30 مليون دولار. لمنتخبات ديال فرانسا و لارجونتين كانو قبل دّاو لكاس جوج مرات ل كلا وحدة فيهوم. لارجونتين ف 1978 و 1986، و فرانسا ف 1998 و 2018. لارجونتين دابا ولاو عندها 3 د لكيسان د لعالم. فرانسا كانت معوّلة باش تكون تالت منتخب كيربح كاس لعالم جوج نوساخ متّابعين، بعد الطاليان (1934، 1938) و لبريزيل (1952، 1968). لمودريب ديال لمنتخب د فرانسا ديديي ديشون، كان باغي يولّي تاني مودريب كيربح كاس لعالم جوج مرات، بعد لمودريب الطالياني ڤيطوريو پوزو (1934، 1938). و حيت كان ربح كاس لعالم 1998 معا فرانسا كا لعّاب، كون ربحو كان غايكون تالت شخص كيربح كاس لعالم 3 د لمرات، مور پولي (3 د لمرات كا لعّاب)، و ماريو زاڭالو (جوج مرات كا لعّاب، مرة وحدة كا مودريب). لارجونتين و فرانسا تلاقاو ل لمرة التانية على التوالي ف كاس لعالم. لماتش ديالهوم ف دور 16 ديال كاس لعالم 2018، لي كان تسالا ب 4 ل 3 ل صالح فرانسا، عتابرو الجورنال لبريطاني "ذ انديپاندنت" "احسن ماتش داز ف التاريخ د كاس لعالم". فينال.
ملاهية

لملاهية هوّا واحد لپروصي لي كيتلهّا فيه فرد ؤلا جماعة، يعني كيتنحّى ليه التّركيز ؤ نّتيباه ديالو من شي حاجة مرغوب تّركيز فيها ل شي حاجة خرة مامرغوبش تّركيز فيها، ؤلا مرغوب بشكل قل. هاد لپروصي كيادي ل تقليص ؤلا بلوكاج كامل ديال ستيقبال لمعلومات من لحاجة لمرغوب تّركيز فيها. لملاهية تقدر تطرا ل بزاف د لاسباب، منها: ضعف ف لقدرة د تّركيز عند لفرد، ضعف لهتيمام ب لموضوع لمعني، ؤ قوة لاتارة، لجادبية ؤلا جّدودية ديال لحاجة لي كاتلهّي. لملاهية تقدر تكون لمصادر ديالها دخلانية ؤلا برانية. لمصادر لبرانية كاتكون على شكل مؤترات حسية جاية من تّفاعل معا لموحيط د لفرد، منها حوايج كيتشافو، بحال اشهار ف تّلفازة، ؤلا اصوات كيتسمعو، بحال صونيط د لباب ؤلا تّيليفون، ؤلا تا خليط د هاد جّوج و مؤترات خرين، بحال تّفاعلات جّتيماعية. لمصادر دّخلانية تقدر تكون على شكل احاسيس ؤلا پروصيات ف لكسدة بحال جّوع، لعطش، لبرد، صّهد، لعيا، لمرض، ؤلا تا لاحلام د لفياق. على لمستوى لفردي، لملاهية تقدر تكون خطيرة على صّحة و سّلامة د بنادم، سيرتو فاش كيكون كيدير شي حاجة لي كاتطلب تركيز كبير و رّيسك ديالها عالي، بحال صّوڭان ؤلا تخدام ادوات ماضية ؤلا ماكينات تقدر تسبب اضرار ف لكسدة. لملاهية عندها بزاف د تّجليات ف لمجتمع، لبعض منها سلبي و لبعض لاخور ايجابي. فا تقدر تّخدم متلاً ف لكوميديا باش تجيب ضّحك على شي واحد مكلّخ ديما ملاهي و كيطيح ف مواقف خبتية، ؤلا ف العاب لخفة و السحور لاستعراضي باش تمتع لجمهور، و تقدر تّخدم ف لپروپاڭاندا باش تلهي جماعات ؤلا شعوب على لاساسيات و لمصالح ديالها. بزاف د لكتّاب و لباحتين كتبو على تّاتير د صّوشل ميديا على نسبة كبيرة د لافراد لي كاتخليهوم يتلهاو على امور اساسية ف حياتهوم بحال لقراية ؤلا لخدمة. نوطات لوغاوية.
إنصا

الريزو د لمدارس لوطنية د لعلوم التطبيقية (ب لفرانساوية Écoles nationales des sciences appliquées) لمعروفة بشكل مضموص ب انصا (ENSA) هيّا مجموعة د لمدارس لعليا د التعليم لعمومي ديال الدولة ف لمغريب، لي كاتكوّن مهندسين ف لعلوم و تكنولوجيا، على حساب السيستيم ديال لمدارس لكبار د فرانسا. شروط باش تدفع لانصا. يكون عندك الباك د شي شعبة علمية و لا تكنولوجية. لقراية. كتقرا فيها 5 سنين باش تخرج مهنديس، منها عامين تاع تحضيري و تلت سنين ديال تخصص لكتخصص فيه فشي شعبة د هاد المدراسة.
لمحاولة د لإنقلاب د الصخيرات

لمحاولة د لانقلاب د الصخيرات ولاّ نقيلاب ديال 1971، هو واحد لمحاولة ديال نقيلاب عسكري ما صدقاتش، داروها جينيرالات مغاربة نهار 10 يوليوز 1971، ف لقصر د الصخيرات، اللي كان لماليك لحسن التاني داير فيه لحفلة د لعيد ميلاد 42 ديالو. ف هاد لمحاولة هجم 1400 عسكري على لقصر، و قتلو 123 واحد، منهم السفير د بلجيكا ف لمغريب، و حمد باحنيني اللي كان وزير اول د لمغريب من 1963 ل 1965. لقادة د لعسكر اللي خططو لهاد لانقلاب كانو هوما محمد المدبوح و امحمد عبابو و محمد عبابو. الجوج اللوالا تقتلو ف النهار د لانقلاب نيت، و التالت تخطف و غبر، و تيتقال باللي مات ف 1976. من غير هادو، تعدمو 10 د الضباط، منهم 4 د لجينيرالات من مورا هاد لمحاولة، و داز لاعدام ديالهم ف التلفازة. لموتى. ماتو بزاف د الناس معروفين اللي كانو ف لقصر ف لوقت د هاد لمحاولة د لانقلاب، منهم:
الناطق الرسمي ب سمية رئاسة لجمهورية (مصر)

الناطق الرسمي ب سمية رئاسة لجمهورية (ب لعربية المتحدث الرسمي باسم رئاسة الجمهورية) هو واحد من لمناصب ديال مؤسسة الرئاسة لمصرية لمسؤولة على شؤون وامور رئيس لجمهورية.
إسماعيل ياسين

اسماعيل ياسين (15 شتنبر 1912 - 24 ماي 1972)، مومتيل كوميدي مصري.
عادل أدهم

عادل ادهم (8 مارس 1928 - 9 فبراير 1996)، مومتيل مصري معروف ب تامعلّميت ديالو ف اداء الشخصيات لي عندها طابع درامي و لادوار الشريرة ف السينما لمصرية.
محمد فوزي

محمد فوزي (15 غشت 1918 - 20 اكتوبر 1966)، مغني و ملحن و مومتيل سينمائي مصري.
مديحة يسري

مديحة يسري (3 دجنبر 1918 - 14 رمضان 1439 هـ / 30 ماي 2018)، مومتيلة مصرية.
صناعة (أركيولوجيا)

الصناعة ف لاركيولوجيا ديال لعصر لحجري هيّا تقسيم نوعي ديال لادوات د لحجر (لي مصاوبين ب لحجر ؤلا مواد بحالو) لي كانو كيصاوبوهوم انواع بشرية، سوا ديالنا (هوموساپيان) ؤلا لي نقارضات بحال نيانديرطال. ف التقسيم ديال لملقيات لاركيولوجية، كاتّعتابر الصّناعة نيڤو لي فوق التّقافة، حيت التقافة كاتكون مرتابطة ب عادات و تقاليد، و يقدرو لاركيولوجيين يستاشفّوها من تفاصيل دقيقة ف لمصاوبة د لادوات و التخدام لمحتامل ديالها. ب لموقابيل الصناعة كاتكون اعم، و التقنيات باش تصاوبو لادوات د لحجر تقدر تكون كانت مخدّمة من طاراف مجموعات بشرية ماعندهاش ب ضّرورة علاقة معا بعضياتها ف الزمان ولا لمكان، ف مناطق متباعدة على بعضياتها و على مدة زمانية تقدر توصل ل عشرات ؤلا مئات لالاف د لعوام. لادوات ديال الصناعة لاشولية متلاً تّلقاو ف بلايص من فرانسا ل الشينوا ؤ تا ف افريقيا. داكشي علاش التحول من صناعة حجرية ل وحدة خرة كيقدر يكون عندو رتيباط معا تحوّلات جدرية لي تقدر تعكس تطور ف لقدرات الذهنية ديال بنادم، ؤلا تا تعويض نوع بشري ب واحد اخور.
ريشي سوناك

ريشي سوناك (مزيود ف 12 ماي 1980) سياسي بريطاني لي ولّا رئيس د لحيزب لبريطاني لموحافيض و رئيس د لوزارا من 25 اكتوبر 2022. كان ديجا خدا جوج مناصب ف لحوكومة ديال بوريص دجونصون، اخر واحد فيهوم ديال مستشار د لخزانة من 2020 تال 2022. سوناك عضو ف لبرلمان من 2015، و ايديولوجياً كيتّعتابر يميني وسطي. حياتو. سوناك عندو اصول هندية، و واليديه كانو عاشو ف شرق افريقيا تا هاجرو ل بريطانيا ف سّتينات د لقرن 20. قرا ف ويتشيستر كوليدج، و موراها دار لفلسفة و ليقتيصاد و لعولوم السياسية ف ؤكسفورد، قبل مايدير ماسطر ديال لادارة د لاعمال (MBA) ف جامعة سطانفورد. كان ديجا داير انشطة معا لحيزب لموحافيض فاش كان ف لجامعة، و مورا ماتخرّج خدم معا شركة ڭولدمان ساكس ديال لابناك و الستيتمارات. ف 2015 تّنتاخب عضو ف مجلس لعوموم لبريطاني كا مومتيل ديال مدينة ريتشموند ف النڭليز. ريشي سوناك مجوج و عندو جوج بنيتات.
رومان سايس

رومان غانم پول سايس (مزيود ف 26 مارس 1990) كوايري مغريبي كيلعب مودافيع ف فرقة بيشيكطاش ف الدوري التركي و معا لمنتخب لوطني لمغريبي د لكورة. بدا لكاريير ديالو ف الدوري لفرانساوي، و لعب معا لمونتاخاب من 2012.
نصير مزراوي

نصير مزراوي (مزيود ف 14 نونبر 1997) كوايري مغريبي كيلعب ديفونسور معا فرقة مانشسطر يونايتد، و معا لمنتخب لوطني لمغريبي د لكورة. بدا كيلعب لكورة ف فرقة محلية ملي كان عندو 4 سنين ف مدينة "الفن ان دي ريين" ف هولاندا فين كان تزاد، و بدا لكاريير لحتيرافية ديالو معا لفرقة د اياكس ديال الناشئين. لمزراوي كان لعب معا لمونتاخاب د لمغريب ديال الصغار، و نضم ل لمونتاخاب د لكبار ف 2017. ف 24 ماي 2022، سنا كونطرا د 4 سنين معا بايرن مونشن ف لبوندسليڭا (الدوري لالماني).
سفيان أمرابط

سفيان امرابط (مزيود ف 21 غشت 1996) كوايري مغريبي كيلعب وسايطي ف الدوري الطالياني معا فرقة ا ف س فيورينتينا، و معا لمنتخب لوطني لمغريبي د لكورة. تزاد ف هولاندا و بدا معا لمونتاخاب د هولاندا د مّالين 15 عام ف 2010. ف 2017، بدا كيلعب معا لمونتاخاب د لمغريب د لكبار. لكاريير لحتيرافية ديالو كان بداها ف 2014 معا نادي ؤتريخت ف البوطولة لهولاندية.
نايف أڭرد

نايف اݣرد (مزيود ف 30 مارس 1996) كوايري مغريبي كيلعب ديفونسور ف الليݣا معا فرقة ريال سوسييداد، و معا لمنتخب لوطني لمغريبي د لكورة. بدا لكاريير لحتيرافية ديالو ف اكاديمية محمد السادس د لكورة، و لعب موراها معا فرقة الفتح الرباطي. مشا موراها ل فرانسا فين لعب ل فراقي د ديجون و رين، قبل ماينتاقل للنݣليز. اݣرد لعب معا لمونتاخاب لمغريبي د لكبار لمرة اللولة ف ماتش ضد البانيا ف 31 غشت 2016، لي كان سالا ب 0 ل 0.
عزدين ؤناحي

عزدين ؤناحي (مزيود ف 19 ابريل 2000) كوايري مغريبي كيلعب وسايطي ف فرقة ؤلامپيك مارساي ف لبوطولة لفرانساوية و معا لمنتخب لوطني لمغريبي د لكورة. كان لعب معا لفرقة د الراجا ديال الصغار. بدا لكاريير لحتيرافية ديالو ف اكاديمية محمد السادس د لكورة ف 2015، و نتاقل موراها ل لفرقة ديال سطراسبورݣ ف 2018، ولاكين مالعب معاهوم تا ماتش. ف 3 غشت 2020 بدا كيلعب معا فرقة "ؤ اس اڤرونش" لي كانت ف لبوطولة لخامسة و تالق معاها. ف يوليوز 2021، سنا كونطرا د 4 سنين معا ؤنجي. ف يناير 2023، سنا كونطرة د ربع سنين ؤ نص معا مارساي. نضمّ ل لمونتاخاب لمغريبي د مّالين 20 عام ف العاب لمتوسط 2018 لي ماركا فيها ف واحد لماتش ضد الطاليان و ربحو فيها من بعد لميدالية لبرونزية. بدا لكاريير ديالو معا لمونتاخاب د لكبار ف كاس افريقيا 2021.
أنس زروري

انس زروري (مزيود ف 7 نونبر 2000) كوايري مغريبي كيلعب ف الجناح ف لبوطولة النڭليزية معا فرقة بورنلي ف. س. ، و معا لمنتخب لوطني لمغريبي د لكورة. الزروري مزيود ف بلجيكا و تماك فين بدا لكاريير لحتيرافية ديالو. لعب معا لمونتاخاب د بلجيكا د مّالين 21 عام، قبل مايختار يلعب معا لمونتاخاب د لمغريب د لكبار ف كاس لعالم 2022.
منير لمحمدي

منير لمحمدي (مزيود ف 10 ماي 1989 ف مليلية) كوايري مغريبي كيلعب ڭارديان ف لبوطولة السعودية معا نادي لوحدة، و معا لمنتخب لوطني لمغريبي د لكورة. بدا لكاريير لحتيرافية ديالو ف نادي سبتة ف لاليڭا، و شارك معا لمونتاخاب د لمغريب ف كاس افريقيا 2019 ؤ 2021 و ف كاس لعالم 2018 ؤ 2022. خدا بلاصت لڭارديان اللول ياسين بونو ف لماتش ضد بلجيكا ف الدور اللول د كاس لعالم 2022، حيت بونو حس ب لعيا، و لماتش سالا ب الرباح ل لمغريب ب 2 ل 0. هاد الرباح لعب دور حاسم ف تاهل لمونتاخاب ل الدور د 16، و موراها ل لكار د فينال.
زكريا بوخلال

زكريا بوخلال (مزيود ف 18 فبراير 2000) كوايري مغريبي كيلعب مهاجم ف لبوطولة لفرانساوية معا فرقة تولوز ف. س. ، و معا لمنتخب لوطني لمغريبي د لكورة. بوخلال تزاد ف هولاندا من ام مغريبية و اب ليبي. بدا لكاريير لحتيرافية ديالو ف لفرقة د الشباب ديال پي اس ڤي اندهوڤن، و ف 24 يونيو 2022 سنا كونطرا معا لفرقة د تولوز، ف فرانسا. تعيّط ليه باش يلعب معا لمونتاخاب لوطني د ليبيا و رفض، و فضل يلعب معا لمغريب ف نونبر 2020. اول ميتشان دوليين ديالو بداو ف اقصائيات كاس افريقيا 2021.
سليم أملاح

سليم املاح (مزيود ف 15 نونبر 1996) كوايري مغريبي كيلعب وسايطي ديفاع معا لفرقة د ڤالينسيا سي اف مسلف من ريال ڤالادوليد ف صبانيا، و معا لمنتخب لوطني لمغريبي د لكورة. املاح تزاد ف بلجيكا. بدا معا لمونتاخاب ف 15 نونبر 2019 ملي لعبو ضد موريطانيا و سالا لماتش 0 ل 0.
أشرف داري

اشرف داري (مزيود ف 6 ماي 1999 ف الدارلبيضا) كوايري مغريبي كيلعب مودافيع ف لبوطولة لفرانساوية معا فرقة سطاد بريست 29، و معا لمنتخب لوطني لمغريبي د لكورة. داري بدا لكاريير ديالو معا لوداد لبيضاوي، و بدا معا لمونتاخاب ف لكاس لعربية 2021 ملي لعبو ضد السعودية، و سالا لماتش ب نتيصار لمغريب ب 1 ل 0.
بدر بانون

بدر بانون (مزيود ف 30 شتنبر 1993 ف الدارلبيضا) كوايري مغريبي كيلعب ديفونسور ف لبوطولة لقطرية معا فرقة نادي قطر الرياضي، و معا لمنتخب لوطني لمغريبي د لكورة. بانون بدا لكاريير ديالو معا الراجا لبيضاوي، و معا لمونتاخاب ف 2017 ف لاقصائيات د افريقيا د كاس لعالم 2018، ملي لعب لمونتاخاب د لمغريب ضد لڭابون و غلبو ب 3 ل 0.
يحيى عطية الله

يحيى عطية الله (مزيود ف 2 مارس 1995 ف اسفي) كوايري مغريبي كيلعب ديفونسور على الجناح ليسر معا لاهلي لمصري مسلف من فرقة ف. كـ. سوتشي ف روسيا، و معا لمنتخب لوطني لمغريبي د لكورة. تعيّط ليه باش يلعب معا لمونتاخاب ف 10 نونبر 2022، و شارك ف كاس لعالم 2022.
يحيى جبران

يحيى جبران (مزيود ف 18 يونيو 1991 ف سطات) كوايري مغريبي كيلعب وسايطي ف لوداد لبيضاوي، و معا لمنتخب لوطني لمغريبي د لكورة. تعيّط ليه باش يلعب معا لمونتاخاب ف 10 نونبر 2022، و شارك ف كاس لعالم 2022.
سجيلماسة

سجيلماسة (ب تيفيناغ ⵙⵉⵊⵉⵍⵎⴰⵙⴰ) مدينة مغريبية اترية لي كانت ف لاوج ديالها ف لقرون لوسطانية. تاسسات لمدينة نيشان مورا دخول لاسلام ل لمغريب ف جوايه عام 757، و تهجرات ف لّخر د لقرن 14 ميلادي. لهديم ديال سيجيلماسة كاين دابا على واد زيز ف تافيلالت، ماشي بعيد من مدينة الريصاني. سيجيلماسة كانت من بين اهم لمراكز التيجارية ف شمال افريقيا، و هاد لاهمية ديالها عرّضاتها ل بزاف د لهجومات، و تتابع ديال سلالات امازيغية لي حكماتها ف تبعية ل امبراطوريات كبيرة، ؤلا كا دولة مستاقلة (امارة سيجيلماسة). ف لبدية د لقرن 17، الناس د تافيلالت بايعو الشريف بن علي باش يكون امير عليهوم، و ولادو من بعد قدرو يوسّعو لحكم ديالهوم على لمغريب كاملو، و ياسسو السلالة لعلوية لي باقة حاكمة تال دابا.
تاڭمادرت

تاڭمادرت (ب تيفيناغ ⵜⴰⴳⵎⴰⴷⴷⴰⵔⵜ) مدينة مغريبية تاريخية و منطقة لي لموضع ديالها حالياً مامعروفش ب التحديد، و كانت هيّا مسقط راس ديال بزاف د السلاطين السعديين. تاسسات لمدينة بشكل رسمي ف عام 1550 من طاراف محمد الشيخ السعدي، و تقدر تكون تدمّرات ف عهد السلطان مولاي سليمان لي حكم مابين 1792 و 1822، من طاراف قبايل ايت عطا. تاڭمادرت بانت ف لخرائط ديال لؤروپيين و كان وصفها التوارخي الصبليوني مارمول دي كارباخال ف لقرن 17. كاينة فرضية ديال لجغرافي لفرانساوي شارل دو فوكو بلي تاڭمادرت هيّا نيت فزواطة، لي جات ف اقليم زاڭورة. السلاطين السعديين كانو مفتاخرين بلاصول ديالهوم من تاڭمادرت، و منهوم لي تدارت كا موضع ديال الزيادة ديالهوم ف الشاهد د لقبر.